text: Tillidsmand er lettet
  07 oktober 2011 kl. 06.32
  Danish Crown i Horsens slipper nådigt for koncernens bebudede afskedigelser. Det letter tillidsmanden i Horsens.
  Som nævnt i går har Slagterikoncernen Danish Crown meddelt, at 500 slagteriarbejdere skal fyres.
  Men Danish Crown i Horsens slipper relativt let.
  De fastansatte beholder deres job. I stedet går det udover ferieafløserne.
  70-80 ferieafløsere på det store slagteri i Egebjerg får ikke deres kontrakt fornyet.
  Det oplyser fabrikchef Per Laursen til DR Østjylland.
  Fællestillidsrepræsentanten på Danish Crown i Horsens, Lars Mose, er lettet over, at fyringerne ikke rammer så hårdt i Horsens.
  